|  |  |
| --- | --- |
| **РЕСПУБЛИКА ТАТАРСТАН**  **С О В Е Т**  **Нижнекамского муниципального района**  423570, г.Нижнекамск, пр.Строителей,12  тел./факс (8555) 41-70-00 | **ТАТАРСТАН РЕСПУБЛИКАСЫ**  **Түбән Кама муниципаль районы**  **С О В Е Т Ы**  423570, Түбән Кама шәһәре, Төзүчеләр пр., 12  тел./факс (8555) 41-70-00 |
|  |  |
| **Р Е Ш Е Н И Е** | **К А Р А Р** |
| **№ 4** | **2021 елның 19 феврале** |

Түбән Кама муниципаль районы Башкарма комитетының 2020 елда

эшчәнлеге турында хисабы хакында

2020 елда Түбән Кама муниципаль районы Башкарма комитеты эшчәнлеге турында хисапны карап, Түбән Кама муниципаль районы Советы билгеләп үткәнчә, Түбән Кама муниципаль районы Башкарма комитеты «Россия Федерациясендә җирле үзидарә оештыруның гомуми принциплары турында» 131-ФЗ номерлы Россия Федерациясе законы, «Татарстан Республикасында җирле үзидарә турында» 45-ТРЗ номерлы Татарстан Республикасы законы, Түбән Кама муниципаль районы Уставы нигезендә үз эшчәнлеген гамәлгә ашырды.

Депутатлар билгеләп үткәнчә, Башкарма комитетның 2020 елда эшчәнлеге Түбән Кама муниципаль районының алга таба социаль-икътисади үсешенә, халыкның тормыш сыйфатын күтәрүгә, Түбән Кама шәһәре, Кама Аланы штп һәм авыл җирлекләре халкы тормышы өчен уңай шартлар тудыруга юнәлдерелде.

2020 елда өстенлекле бурычлар арасында Түбән Кама муниципаль районында яшәүчеләрнең социаль-демографик, белем бирү һәм мәдәни потенциалын арттыру, кече һәм урта бизнесны, крестьян фермер һәм шәхси ярдәмче хуҗалыкларны оештыру һәм үстерү өчен уңайлы шартлар тудыру, инвестиция проектларын гамәлгә ашыру, социаль-мәдәни өлкә объектларын төзү һәм ремонтлау, халык тормышы өчен куркынычсыз шартлар булдыру, милләтара һәм конфессияара тынычлыкны һәм сәяси тотрыклылыкны саклау, федераль һәм республика программаларын, илкүләм проектларны гамәлгә ашыру, физкультура һәм спортны үстерү өчен шартлар флормалаштыру.

Узган ел башкарылган эш нәтиҗәсендә, Башкарма комитет икътисадның һәм социаль өлкәнең тотрыклылыгын тәэмин итүне, тулаем алганда, Түбән Кама шәһәре, Кама Аланы штп һәм авыл җирлекләре халкының тормыш сыйфатын яхшыртуны, федераль һәм республика хакимияте органнары белән нәтиҗәле хезмәттәшлек итүне тәэмин итә алды.

Бәян ителгәннәрдән чыгып, Түбән Кама муниципаль районы Советы

КАРАР БИРӘ:

1. 2020 елда Түбән Кама муниципаль районы Башкарма комитеты эшчәнлеген канәгатьләнерлек дип танырга.

2. Түбән Кама муниципаль районы Башкарма комитетына (А.Г. Сәйфетдинов):

2.1. Түбән Кама муниципаль районы Уставында билгеләнгән Түбән Кама муниципаль районы Башкарма комитетының вәкаләтләрен тиешле дәрәҗәдә үтәү буенча барлык кирәкле чараларны күрүне йөкләргә.

2.2. 2021 елда:

- федераль һәм республика программаларын һәм илкүләм проектларны, Түбән Кама муниципаль районының социаль-икътисади үсеш стратегиясен тулысынча үтәүне, шулай ук аларны төрле чыганаклардан финанслауны тәэмин итәргә;

- халыкның тормыш ихтыяҗларын канәгатьләндерүгә, тормыш сыйфатын һәм тормыш дәрәҗәсен күтәрүгә, шул исәптән балалы гаиләләрнең, ярдәм итә торган төп икътисадый күрсәткечләрне үтәүне тәэмин итәргә;

- халыкны эш белән тәэмин итү һәм үзмәшгульлек өлкәсендә өстәмә чараларны гамәлгә ашыруга ярдәм итәргә, хезмәт базарындагы киеренкелекне булдырмаска;

- Түбән Кама муниципаль районы территориясендә җир һәм мөлкәт белән нәтиҗәле идарә итүне, эш алып баруны, шулай ук җир һәм мөлкәттән рациональ файдалануны тәэмин итәргә;

- әйләнә-тирә мохитне саклау, санитар иминлекне һәм экологик иминлекне тәэмин итү буенча чараларны тулы күләмдә үтәргә;

- авыл хуҗалыгын алга таба үстерү, Түбән Кама муниципаль районының азык-төлек иминлеген тәэмин итү буенча кирәкле чаралар күрергә;

- кече һәм урта бизнесны үстерүгә ярдәм итәргә;

- социаль әһәмиятле объектларны, торак йортларны төзү һәм капиталь ремонтлауны тәэмин итәргә;

- магистраль, квартал эчендәге һәм җирлекара юлларга капиталь һәм агымдагы ремонт үткәрүне тәэмин итәргә;

- район торак пунктларын төзекләндерүне һәм яшелләндерүне, ишегалды эчендәге һәм квартал эчендәге территорияләрне төзекләндерүне тәэмин итү буенча кирәкле чаралар күрергә;

- Түбән Кама муниципаль районында демографик хәлне яхшыртуга, гаилә һәм балалар мәнфәгатьләрен яклауга, туучылар санын арттыруга, үлем дәрәҗәсен киметүгә, гомер озынлыгын арттыруга юнәлтелгән чаралар комплексын тулы күләмдә үтәргә;

- сәламәтлек саклау, мәгариф, мәдәният һәм спорт, халыкны социаль яклау, транспорт өлкәләрендә күрсәтелә торган хезмәтләрнең сыйфатын күтәрү буенча кирәкле чаралар күрергә;

- Түбән Кама муниципаль районында массакүләм физик культура һәм спортны үстерү, балаларны һәм яшьләрне спорт секцияләренә җәлеп итү, спорт белән шөгыльләнүче халык санын арттыруга ярдәм итәргә;

- Түбән Кама муниципаль районы территориясендә гражданнарның имин яшәү шартларын тәэмин итәргә;

- конфессияара һәм милләтара тынычлыкны һәм татулыкны саклап калу өчен тулы чаралар күрергә.

3. Әлеге карарның үтәлешен контрольдә тотуны социаль-икътисади үсеш, бюджет-финанс мәсьәләләре һәм муниципаль милек буенча даими комиссиягә йөкләргә.

Түбән Кама муниципаль

районы Башлыгы А.Р.Метшин